******

**Intelligent overspændingsbeskyttelse til egensikre områder**

Phoenix Contacts nye PT-IQ Ex-varianter fra det selvovervågende PLUGTRAB PT-IQ overspændingsbeskyttelsessystem er specifikt designet til egensikre applikationer og kan installeres direkte i Ex zone 2. De egensikre signalkredse kan føres helt ind i Ex zone 0.

Beskyttelsessystemet består altid af en controller og selve beskyttelsesmodulerne. Controlleren forsyner op til 10 overspændingsbeskyttelsesenheder over DIN-skinnestik og etablerer kontakten til det fjerne flertrins overvågningssystem. Det giver væsentlig mindre fortrådning end ved anvendelse af konventionelle installationsteknikker.

Den intelligente overvågning af hver enkelt spændingsbegrænsende komponent i beskyttelseskredsløbet sikrer tidlig opdagelse af skader, og denne information vises med en separat gul statusindikator. På denne måde kan fejlbehæftede overspændingsbeskyttelsesenheder udskiftes under rutine service, inden de fejler.

De nye PLUGTRAB PT-IQ Ex produkter fuldender programmet af intelligent overspændingsbeskyttelse til måle-, kontrol- og datateknik.

For yderligere information kontakt Product Manager Henning O. Lippert, hlippert@phoenixcontact.dk – eller kontakt vores kundeservice på 36 77 44 11.